Il-Kummissarju tal-Pulizija ġie ordnat jiddikjara x'informazzjoni għandha l-Pulizija mill-mowbajl ta' Keith Schembri. L-avukati ta' Yorgen Fenech iridu jiddikjaraw xi jridu jużaw bħala evidenza minn din l-informazzjoni. L-Imħallef Lawrence Mintoff ħareġ din l-ordni f'digriet maħruġ illum, fil-każ kostituzzjonali miftuħ minn Fenech biex ineħħi lis-Supretendent Keith Arnaud mill-investigazzjoni tal-qtil tal-ġurnalista Daphne Caruana Galizia. Fenech se jgħaddi ġuri fuq dan il-każ, billi hu akkużat b'kompliċità fih, akkuża li għaliha, l-Avukat Ġenerali talab li Fenech jintbagħat għomru l-ħabs. Ġimgħa ilu, l-avukati ta' Yorgen Fenech talbu lill-Qorti sabiex tordna lill-Kummissarju tal-Pulizija biex jesebixxi estratti mill-mowbajl ta' Keith Schembri. Schembri kien iċ-Chief of Staff ta' Joseph Muscat meta dan kien Prim Ministru bejn l-2013 u l-2020. Muscat irriżenja fi tmiem l-2020 wara żviluppi fl-investigazzjoni fuq dan id-delitt, li inkludew l-arrest ta' Schembri nnifsu. It-talba ta' Fenech Fenech jgħid li data mill-mobile ta' Keith Schembri tinsab għand il-Pulizija L-Imħallef qal li mhix biżżejjed għall-Qorti d-dikjarazzjoni ta' Fenech li l-mowbajl ta' Schembri jidher li kien fih informazzjoni li tista' tikkonferma dak li qed jgħid hu. Il-Qorti trid tkun taf għaliex jeħtieġ din l-informazzjoni Fenech, qal l-Imħallef fid-digriet. Ġie nnutat ukoll li x-xhieda tal-Kummissarju tal-Pulizija fil-każ donnha tindika li fadal iżjed informazzjoni x'tiġi analizzata mill-mowbajl ta' Schembri. Intqal li l-Kummissarju missu qajjem dan is-suġġett fil-qorti. It-tweġiba tal-Kummissarju Il-mowbajl ta' Schembri ma fihx kontenut fuq l-assassinju – Il-Pulizija Għalhekk, l-Imħallef ordna lill-Kummissarju biex jgħid liema informazzjoni għandha l-Pulizija fil-pussess tagħha mill-mowbajl ta' Schembri. Irid jindika x'tip ta' informazzjoni hi, kif u meta spiċċat għand il-Pulizija u għal liem żmien tirreferi. Dan kollu jrid isir fi żmien 10 ijiem. L-Imħallef żied jgħid li apparti hekk, l-applikant innifsu, jiġifieri Fenech, irid jispeċifika liema evidenza jrid juża mill-informazzjoni fuq il-mowbajl ta' Schembri. Irid jindika wkoll kif il-biċċiet magħżulin jikkonfermaw dak li qed jgħid hu. Għandu ċans 10 ijiem ukoll biex jagħmel dan. Fi Frar tas-sena li għaddiet Operaturi għandhom informazzjoni dwar il-mowbajl ta' Keith Schembri Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613067cc4b836_rand.td-a-rec-img{text-align:left}.td_uid_3_613067cc4b836_rand.td-a-rec-img img{margin:0 auto 0 0}